**Što se smatra informacijom ?**

Sukladno članku 5. stavku 3. Zakona, informacija je svaki podatak koji Škola posjeduje u obliku dokumenta, zapisa, dosjea, registra ili u bilo kojem drugom obliku, neovisno o načinu na koji je prikazana (napisani, nacrtani, tiskani, snimljeni, optički, elektronički ili neki drugi zapis).

Pristup informaciji pretpostavlja pristup već gotovoj i postojećoj informaciji, i ne predstavlja nužnost Škole da ulaže dodatni trud u povezivanje, tumačenje, odnosno stvaranje informacije.

U Narodnim novinama broj 83/2014. od 11. srpnja objavljen je Pravilnik o ustroju, sadržaju i načinu vođenja službenog upisnika o ostvarivanju prava na pristup informacijama i ponovnu uporabu informacija: <http://narodne-novine.nn.hr/clanci/sluzbeni/2014_07_83_1614.html> . Člankom 8. navedenog Pravilnika propisano je da će svrhu olakšavanja pristupa informacijama i ponovne uporabe informacija Povjerenik za informiranje objaviti na svojoj internetskoj stranici obrasce koji su sastavni dio Pravilnika.

Katalog sadrži informacije s opisom sadržaja, namjenom, načinom osiguravanja i vremenom ostvarivanja prava na pristup informacijama.

Osnovna škola Antun Mihanović kao tijelo javne vlasti, omogućava pristup informacijama na sljedeći način:

*1. putem službene web stranice Škole:*

- informacije o ustroju i nadležnosti Škole

- informacije o aktivnostima Škole

- informacije o pravnim i drugim aktima Škole

- informacije o učeničkim aktivnostima

- informacije o međuinstitucionalnim aktivnostima Škole

- informacije o načinu i pravilima školovanja

- najave aktivnosti Škole

- objave priopćenja za javnost

*2. davanjem priopćenja sredstvima javnog priopćavanja,*

*3. neposrednim pružanjem informacija korisniku koji je podnio zahtjev za pristup*

*informacijama,*

*4. uvidom u dokumente i izradom preslika dokumenata koji sadrže tražene informacije,*

*5. dostavljanjem pisane informacije ili preslike dokumenata koji sadrže informaciju ili*

*drugi oblik informacije korisniku koji je podnio zahtjev*

**I. OSNOVNI PODATCI O ŠKOLI:**

Osnovna škola Antun Mihanović obavlja javnu djelatnost u smislu Zakona o odgoju i obrazovanju u osnovnoj i srednjoj školi i izvodi nastavu osnovnog obrazovanja i odgoja djece i mladeži.

1. Unutarnje ustrojstvo Škole:

- Matična škola

2. Djelatnost:

- odgoj i obvezno osnovno školovanje djece i mladih

3. Poslovi u okviru djelatnosti:

- upisi u školu i ispisi iz škole s vođenjem odgovarajuće evidencije i dokumentacije,

- organizacija i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,

- vrednovanje i ocjenjivanje učenika te vođenje evidencije o tome kao i o učeničkim postignućima,

- poduzimanje pedagoških mjera i vođenje evidencije o njima,

- organizacija predmetnih i razrednih ispita i vođenje evidencije o njima,

- izdavanje javnih isprava i drugih potvrda,

- upisivanje podataka o odgojno-obrazovnom radu u e-Maticu – zajednički elektronički upisnik učenika

4. Ustrojbene jedinice u sastavu škole

- stručno pedagoška služba – poslovi u vezi s izvođenjem nastavnog plana i programa, neposrednog odgojno-obrazovnog rada, aktivnostima u skladu s potrebama i interesima učenika, te promicanje stručno-pedagoškog rada Škole temeljem odredbi Zakona, provedbenih propisa, Godišnjeg plana i programa rada Škole i Školskog kurikuluma.

- administrativno tehnička služba - opći, pravni i kadrovski poslovi, računovodstveni i knjigovodstveni poslovi, vođenje i čuvanje dokumentacije i evidencije.

5. Upravljanje školom:

- Školski odbor

- Ravnatelj – poslovodni i stručni voditelj Škole

**II. SADRŽAJ KATALOGA INFORMACIJA**

Ovaj Katalog informacija sadrži pregled informacija koje posjeduje, s kojima raspolaže i koje nadzire Osnovna škola Antun Mihanović i to kako slijedi:

a) pregled informacija,

b) opis sadržaja informacija,

c) namjena informacija,

d) način osiguravanja prava na pristup informacijama.

a. Pregled informacija

Osnovna škola Antun Mihanović posjeduje informacije, raspolaže s informacijama i nadzire informacije o:

- ustroju i nadležnosti Škole

- zaposlenicima

- aktivnostima Škole

- pravnim i drugim aktima Škole

- načinu i pravilima školovanja

- učeničkim aktivnostima

- međuinstitucionalnim aktivnostima Škole

b. Opis sadržaja informacija

- ustroj i nadležnost Škole (opis djelokruga rada ustrojbenih jedinica, )

- zaposlenici (osnovni podatci o zaposlenicima, kontakt zaposlenika, zvanja zaposlenika, smještaj zaposlenika unutar ustrojbenih jedinica)

- aktivnosti Škole (aktivnosti Škole na nastavnom, stručnom i društvenom polju)

- pravni i drugi akti Škole (Statut i pravilnici Škole, Vremenici, Kurikulum i sl.)

- način i pravila školovanja (pravilnici koji se odnose na školovanje, opće odluke o pravilima školovanja, stručni izleti i posjete)

- učeničke aktivnosti (Vijeće učenika, Eko škola, terenska nastava, projekti) međuinstitucionalne aktivnosti Škole (suradnja s osnovnoškolskim i srednjoškolskim ustanovama i drugim relevantnim ustanovama u Republici Hrvatskoj)

c. Namjena informacija

Namjena informacija u smislu ovog Kataloga je osiguravanje prava na pristup informacijama, sukladno Zakonu o pravu na pristup informacijama, Zakona o zaštiti osobnih podataka i drugim propisima.

d. Način osiguravanja prava na pristup informacijama

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama. Pravo na pristup informacijama ostvaruje se putem dostavljanja zahtjeva za ostvarivanje prava na pristup informacijama.

Zahtjev se podnosi:

* pisanim putem na poštansku adresu Škole:

Osnovna škola Antun Mihanović

Antuna Mihanovića 35

35000 SLAVONSKI BROD

putem elektroničke pošte na sljedeću adresu:

antun.mihanovic@sb-amihanovic-sb.skole.hr

* telefonom na sljedeći broj:

035 444 501

- usmenim putem:

- osobno na zapisnik u službenim prostorijama Osnovne škole Antun Mihanović svakog radnog dana od 08:00 do 13:00 sati

Podnositelj zahtjeva nije obvezan navesti razloge zbog kojih traži pristup informacijama. Korisnici prava na pristup informacijama oslobođeni su od plaćanja upravnih pristojbi.

Sukladno Zakonu o pravu na pristup informacijama, Osnovna škola Antun Mihanović ima pravo na naknadu stvarnih materijalnih troškova i to na temelju kriterija za određivanje visine naknade stvarnih materijalni troškova i troškova dostave informacije donesenih od strane Povjerenika za informiranje (NN br.25/13.)

Ovim Kriterijima propisuje se visina naknade stvarnih materijalnih troškova koji nastanu pružanjem informacije, kao i visina naknade troškova dostave tražene informacije koje plaća korisnik prava na informaciju, a koji nastaju pružanjem informacije prema Zakonu o pravu na pristup informacijama.

Kriteriji se primjenjuju i na naknadu stvarnih materijalnih troškova i troškova dostave za ponovnu uporabu informacija.

Visina naknade stvarnih materijalnih troškova određuje se u sljedećem iznosu:

1. preslik jedne stranice veličine A4 – 0,25 kuna

2. preslik jedne stranice veličine A3 – 0,50 kuna

3. preslik jedne stranice u boji veličine A4 – 1,00 kuna

4. preslik jedne stranice u boji veličine A3 – 1,60 kuna

5. elektronički zapis na jednom CD-u – 4,00 kuna

6. elektronički zapis na jednom DVD-u – 6,00 kuna

7. elektronički zapis na memorijskoj kartici ovisno o količini memorije – 210 kuna za 64 GB,

150 kuna za 32 GB, 120 kuna za 16 GB, 50 kuna za 8 GB, 30 kuna za 4 GB.

8. pretvaranje jedne strane dokumenta iz fizičkog u elektronički oblik – 0,80 kuna

9. pretvaranje zapisa s videovrpce, audio-kazete ili diskete u elektronički zapis – 1,00 kuna

Troškovi dostave informacija obračunavaju se prema važećem cjeniku redovnih poštanskih usluga.

Visinu naknade stvarnih materijalnih troškova i troškova dostave za usluge koje nisu navedeni škola će odredit na način da u visinu naknade zaračuna prosječnu tržišnu cijenu za uslugu, trošak amortizacije koje ima tijelo javne vlasti te trošak poštanskih usluga.

Vrijeme koje zaposlenik tijela javne vlasti provede prikupljajući, pripremajući i pružajući informaciju korisniku prava na pristup informaciji, ne predstavlja stvarni materijalni trošak.

Odgovor na pisani ili usmeni zahtjev za pravo na pristup informacijama Škola će proslijediti u zakonskom roku od 15 dana od dana podnošenja urednog zahtjeva.